Zápisnica z 35. zasadnutia Súdnej rady Slovenskej republiky
z 6. októbra 2009
miesto konania: zasadacia miestnosť Najvyššieho súdu SR, Z4, poschodie 4.

Prítomní:
1)	JUDr. Štefan Harabin
2)	JUDr. Jana Bajánková
3)	Doc. Mária Bujňáková
4)	JUDr. Igor Burger
5)	JUDr. Ján Burik
6)	JUDr. Viliam Dohňanský
7)	JUDr. Ida Hanzelová 
8)	JUDr. Daniel Hudák - ospravedlnený
9)	JUDr. Peter Hulla
10)	JUDr. Jozef  Janík 
11)	JUDr. Helena Kožíková
12)	JUDr. Anna Marková
13)	JUDr. Richard Molnár
14)	JUDr. Bohumil Novák 
15)	JUDr. Juraj Sopoliga
16)	JUDr. Gabriela Šimonová
17)	JUDr. Daniela Švecová
18)	JUDr. Mária Usačevová

19)	JUDr. Blanka Weismannová - vedúca Kancelárie Súdnej rady SR
                                                                      
	Predseda Súdnej rady Slovenskej republiky po otvorení 35. zasadnutia Súdnej rady Slovenskej republiky (ďalej len "súdna rada") konštatoval, že zasadnutie súdnej rady je uznášaniaschopné, ospravedlnil sa JUDr. Daniel Hudák, ktorý išiel ako člen výberovej komisie na výberové konanie. 

Členom súdnej rady bol v písomnej podobe predložený návrh programu zasadnutia nasledovne:

Program:

1.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Edity Bakošovej, podpredsedníčky Krajského súdu v Bratislave na výkon funkcie sudcu na Najvyšší súd Slovenskej republiky (1 Ksr 283/09)

2.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Veroniky Poláčkovej, sudkyne Krajského súdu v Bratislave na výkon funkcie sudcu na Najvyšší súd Slovenskej republiky (1 Ksr 284/09)

3.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Dušana Eckera, sudcu Krajského súdu v Trenčíne na výkon funkcie sudcu na Najvyšší súd Slovenskej republiky (1 Ksr 285/09)

4.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Libora Duľu, podpredsedu Okresného súdu Košice I na výkon funkcie sudcu na Najvyšší súd Slovenskej republiky (1 Ksr 287/09)

5.	Prerokovanie návrhu predsedu Súdnej rady Slovenskej republiky na rozhodnutie o stáži JUDr. Heleny Kožíkovej, sudkyne Okresného súdu Bratislava IV v Kancelárii Súdnej rady Slovenskej republiky (1 Ksr 280/09)

6.	Prerokovanie návrhu JUDr. Jána Mihala, sudcu Najvyššieho súdu Slovenskej republiky na zrušenie rozhodnutia Súdnej rady Slovenskej republiky č. 604 z 14. júla 2009 o pozastavení výkonu funkcie sudcu (282/09)

7.	Informácia vedúcej Kancelárie Súdnej rady Slovenskej republiky o zabezpečení podkladov pre vyhodnotenie majetkových priznaní sudcov za rok 2008

8.	Informácia vo veci podnetu Advokátskej kancelárie JUDr. Jána Drgonca, DrSc. na začatie disciplinárneho konania voči sudkyni Okresného súdu Bratislava IV, Mgr. Eve Suchovej (1 Ksr 249/09)

9.	Prerokovanie žiadosti predsedu Najvyššieho súdu Slovenskej republiky o člena do výberovej komisie na výberové konanie na obsadenie 2 voľných miest sudcov občianskoprávneho kolégia Najvyššieho súdu Slovenskej republiky (1 Ksr 289/09)

10.	Prerokovanie návrhu predsedníčky Krajského súdu v Bratislave na preloženie JUDr. Lenky Praženkovej, predsedníčky Okresného súdu Pezinok na výkon funkcie sudcu na Krajský súd v Bratislave (1 Ksr 288/09)

11.	Prerokovanie vyjadrenia JUDr. Juraja Klimenta k bodu 4) zasadnutia Sudcovskej rady pri Najvyššom súde Slovenskej republiky z 23. septembra 2009 (1 Ksr 299/09)

12.	Prerokovanie žiadosti predsedu Rady Justičnej akadémie Slovenskej republiky o určenie obsahovej náplne vzdelávania sudcov na rok 2010 (1 Ksr 306/09)

13.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Tatiany Biednikovej, sudkyne Krajského súdu v Trnave na výkon funkcie sudcu na Najvyšší súd Slovenskej republiky (1 Ksr 316/09)

14.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Mariána Jarábeka, sudcu Krajského súdu v Trnave na výkon funkcie sudcu na Najvyšší súd Slovenskej republiky (1 Ksr 315/09)

15.	Prerokovanie návrhu predsedníčky Krajského súdu v Bratislave na dočasné pridelenie JUDr. Romana Bolebrucha, sudcu Okresného súdu Bratislava IV na výkon funkcie sudcu na Krajský súd v Bratislave (1 Ksr 317/09)

16.	Prerokovanie žiadosti podpredsedu Krajského súdu v Nitre o člena do výberovej komisie na výberové konanie na obsadenie 1 voľného miesta sudcu pre Okresný súd Levice (1 Ksr 314/09)

17.	Prerokovanie žiadosti podpredsedníčky vlády a ministerky spravodlivosti Slovenskej republiky o člena do výberovej komisie na výberové konanie na obsadenie funkcie predsedu Krajského súdu Krajského súdu v Nitre (1 Ksr 321/09)

18.	Informácia o rozhodnutí Najvyššieho súdu Slovenskej republiky ako disciplinárneho súdu, týkajúceho sa zastavenia disciplinárneho konania proti JUDr. Jane Dubovcovej, sudkyni Okresného súdu Banská Bystrica (1 Ksr 308/09)

19.	Informácia o podaní sudcov Okresného súdu Bratislava I, v ktorom sa vyjadrujú k údajnému ovplyvňovaniu sudcov zo strany JUDr. Gabriely Buľubašovej (1 Ksr 310/09)

20.	Otvorený list sudcov (1 Ksr 278/09)

21.	Výzva skupiny sudcov z 26.9.2009 s analýzou súčasných pomerov v slovenskej justícii a prehlásenie Päť viet zaslané na vedomie (1 Ksr 322/09)

22.	Informácia o príprave implementácie rámcového rozhodnutia o vzájomnom uznávaní probačných opatrení (1 Ksr 324/09)

23.	Prerokovanie žiadosti predsedu Najvyššieho súdu Slovenskej republiky o člena do výberovej komisie na výberové konanie na obsadenie voľného miesta predsedu senátu obchodnoprávneho kolégia Najvyššieho súdu Slovenskej republiky (1 Ksr 325/09)

24.	Prerokovanie žiadosti predsedu Najvyššieho súdu Slovenskej republiky o člena do výberovej komisie na výberové konanie na obsadenie voľného miesta sudcu obchodnoprávneho kolégia Najvyššieho súdu Slovenskej republiky (1 Ksr 326/09)

25.	Prerokovanie návrhu rozpočtu kapitoly Najvyšší súd SR na roky 2010-2012 (1 Ksr 323/09)

Predseda súdnej rady vyzval prítomných členov, aby sa vyjadrili k navrhnutému programu rokovania. JUDr. Hanzelová oznámila, že dodatočne členovia súdnej rady dostali návrh rozpočtu Najvyššieho súdu SR, avšak nedostali návrh rozpočtu Ministerstva spravodlivosti SR. Navrhla doplniť program rokovania o prerokovanie návrhu rozpočtu Ministerstva spravodlivosti SR. Predseda súdnej rady konštatoval, že ak bude návrh rozpočtu z Ministerstva spravodlivosti SR v priebehu dňa doručený, zaradí ho na rokovanie ako doplnený bod programu.

K návrhu sa pripojila väčšina všetkých členov súdnej rady. 

Rokovanie súdnej rady viedol predseda súdnej rady, ktorý navrhol za overovateľa zápisnice Doc. JUDr. Máriu Bujňákovú, CSc. a za zapisovateľku Janu Polákovú.

Hlasovanie o overovateľovi zápisnice:
Za: 15
Proti: 0
Zdržali sa: 1
Neprítomný: 1

Uznesenie č. 627
Súdna rada SR schvaľuje za overovateľa zápisnice Doc. JUDr. Máriu Bujňákovú, CSc. a za zapisovateľku tohto zasadnutia Janu Polákovú. 

Predseda súdnej rady navrhol hlasovať o doplnenom programe zasadnutia:

Hlasovanie:
Za: 16
Proti: 0
Zdržali sa: 0
Neprítomný: 1

Uznesenie č.  628
Súdna rada SR schvaľuje doplnený program 35. zasadnutia Súdnej rady Slovenskej republiky.

Jednotlivé body programu súdna rada prerokovala s týmito závermi: 

1.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Edity Bakošovej, podpredsedníčky Krajského súdu v Bratislave na výkon funkcie sudcu na Najvyšší súd Slovenskej republiky (1 Ksr 283/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Edity Bakošovej, podpredsedníčky Krajského súdu v Bratislave na výkon funkcie sudcu na Najvyšší súd Slovenskej republiky od 15. októbra 2009 do 15. apríla 2010 nasledovne: 

Hlasovanie:
Za: 16
Proti: 0
Zdržali sa: 0
Neprítomný: 1

Uznesenie č.  629
Súdna rada SR dočasne prideľuje JUDr. Editu Bakošovú, podpredsedníčku Krajského súdu v Bratislave na výkon funkcie sudcu na Najvyšší súd Slovenskej republiky, od 15. októbra 2009 do 15. apríla 2010.

2.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Veroniky Poláčkovej, sudkyne Krajského súdu v Bratislave na výkon funkcie sudcu na Najvyšší súd Slovenskej republiky (1 Ksr 284/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Veroniky Poláčkovej, sudkyne Krajského súdu v Bratislave na výkon funkcie sudcu na Najvyšší súd Slovenskej republiky, od 1. novembra 2009 do 30. apríla 2010.nasledovne: 

Hlasovanie:
Za: 16
Proti: 0
Zdržali sa: 0
Neprítomný: 1

Uznesenie č.  630
Súdna rada SR dočasne prideľuje JUDr. Veroniku Poláčkovú, sudkyňu Krajského súdu v Bratislave na výkon funkcie sudcu na Najvyšší súd Slovenskej republiky, od 1. novembra 2009 do 30. apríla 2010.

3.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Dušana Eckera, sudcu Krajského súdu v Trenčíne na výkon funkcie sudcu na Najvyšší súd Slovenskej republiky (1 Ksr 285/09)

Členovia súdnej rady po prerokovaní materiálu hlasovali o návrhu na odloženie rozhodovania o dočasnom pridelení JUDr. Dušana Eckera, sudcu Krajského súdu v Trenčíne na výkon funkcie sudcu na Najvyšší súd Slovenskej republiky nasledovne: 
 
Hlasovanie:
Za: 16
Proti: 0
Zdržali sa: 0
Neprítomný: 1

Uznesenie č.  631
Súdna rada SR odkladá rozhodovanie o dočasnom pridelení JUDr. JUDr. Dušana Eckera, sudcu Krajského súdu v Trenčíne na výkon funkcie sudcu na Najvyšší súd Slovenskej republiky, na decembrové zasadnutie súdnej rady.

4.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Libora Duľu, sudcu Krajského súdu v Košiciach na výkon funkcie sudcu na Najvyšší súd Slovenskej republiky (1 Ksr 287/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Libora Duľu, sudcu Krajského súdu v Košicicah na výkon funkcie sudcu na Najvyšší súd Slovenskej republiky, od 15. októbra 2009 do 15. apríla 2010 nasledovne: 
Hlasovanie:
Za: 16
Proti: 0
Zdržali sa: 0
Neprítomný: 1

Uznesenie č.  632
Súdna rada SR dočasne prideľuje JUDr. Libora Duľu, sudcu Krajského súdu v Košiciach na výkon funkcie sudcu na Najvyšší súd Slovenskej republiky, od 15. októbra 2009 do 15. apríla 2010. 

5.	Prerokovanie návrhu predsedu Súdnej rady Slovenskej republiky na rozhodnutie o stáži JUDr. Heleny Kožíkovej, sudkyne Okresného súdu Bratislava IV v Kancelárii Súdnej rady Slovenskej republiky (1 Ksr 280/09)

Predseda súdnej rady po prerokovaní materiálu stiahol návrh na rozhodnutie o stáži JUDr. Heleny Kožíkovej, sudkyne Okresného súdu Bratislava IV v Kancelárii Súdnej rady Slovenskej republiky, späť. 

6.	Prerokovanie návrhu JUDr. Jána Mihala, sudcu Najvyššieho súdu Slovenskej republiky na zrušenie rozhodnutia Súdnej rady Slovenskej republiky č. 604 z 14. júla 2009 o pozastavení výkonu funkcie sudcu (282/09)

Členovia súdnej rady po prerokovaní materiálu hlasovali o návrhu JUDr. Jána Mihala, sudcu Najvyššieho súdu Slovenskej republiky, na zrušenie rozhodnutia Súdnej rady Slovenskej republiky č. 604 z 14. júla 2009 o pozastavení výkonu funkcie sudcu nasledovne: 

Hlasovanie:
Za: 0
Proti: 15
Zdržali sa: 1
Neprítomný: 1

Uznesenie č.  633
Súdna rada SR konštatuje, že návrh JUDr. Jána Mihala, sudcu Najvyššieho súdu Slovenskej republiky na zrušenie rozhodnutia Súdnej rady Slovenskej republiky č. 604 zo 14. júla 2009, nezískal dostatočný počet hlasov. 

7.	Informácia vedúcej Kancelárie Súdnej rady Slovenskej republiky o zabezpečení podkladov pre vyhodnotenie majetkových priznaní sudcov za rok 2008

Členovia súdnej rady po prerokovaní materiálu navrhli poveriť kanceláriu preposlaním majetkových priznaní jednotlivým sudcom na osobnú verifikáciu s tým, že do 3 dní môžu upozorniť na prípadne nezrovnalosti so svojim originálom. 

Zároveň navrhli poveriť kanceláriu po uplynutí lehoty zverejnením majetkových priznaní na internete. Kancelária Súdnej rady SR pretriedi predložené majetkové priznania s prírastkami, ktoré boli predložené na dnešné zasadnutie a vykoná selekciu v tom smere, že na najbližšie zasadnutie predloží členom súdnej rady len majetkové priznania sudcov, ktorí majú súhrnný prírastok.

Hlasovanie:
Za: 17
Proti: 0
Zdržali sa: 0

Uznesenie č.  634
poveruje Kanceláriu Súdnej rady Slovenskej republiky: 
a/ doručením majetkových priznaní jednotlivým sudcom prostredníctvom intranetu na ich verifikáciu
b/ zverejnením majetkových priznaní na internete.

8.	Informácia vo veci podnetu Advokátskej kancelárie JUDr. Jána Drgonca, DrSc. na začatie disciplinárneho konania voči sudkyni Okresného súdu Bratislava IV, Mgr. Eve Suchovej (1 Ksr 249/09)

Členovia súdnej rady po prerokovaní materiálu zobrali informáciu predsedníčky Okresného súdu Bratislava IV vo veci podnetu Advokátskej kancelárie JUDr. Jána Drgonca, DrSc. na začatie disciplinárneho konania voči sudkyni Okresného súdu Bratislava IV, Mgr. Eve Suchovej na  vedomie.

Hlasovanie:
Za: 17
Proti: 0
Zdržali sa: 0

Uznesenie č.  635
Súdna rada SR berie na vedomie Informáciu predsedníčky Okresného súdu Bratislava IV vo veci podnetu Advokátskej kancelárie JUDr. Jána Drgonca, DrSc. na začatie disciplinárneho konania voči sudkyni Okresného súdu Bratislava IV, Mgr. Eve Suchovej.

9.	Prerokovanie žiadosti predsedu Najvyššieho súdu Slovenskej republiky o člena do výberovej komisie na výberové konanie na obsadenie 2 voľných miest sudcov občianskoprávneho kolégia Najvyššieho súdu Slovenskej republiky (1 Ksr 289/09)

Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 2 voľných miest sudcov občianskoprávneho kolégia Najvyššieho súdu Slovenskej republiky nasledovne: 
 
Hlasovanie o JUDr. Daniele Švecovej:
Za: 16
Proti: 0
Zdržali sa: 1
Uznesenie č.  636
Súdna rada SR schvaľuje člena do výberovej komisie na výberové konanie na obsadenie 2 voľných miest sudcov občianskoprávneho kolégia Najvyššieho súdu Slovenskej republiky, JUDr. Danielu Švecovú.

10.	Prerokovanie návrhu predsedníčky Krajského súdu v Bratislave na preloženie JUDr. Lenky Praženkovej, predsedníčky Okresného súdu Pezinok na výkon funkcie sudcu na Krajský súd v Bratislave (1 Ksr 288/09)

Členovia súdnej rady po prerokovaní materiálu hlasovali o návrhu predsedníčky Krajského súdu v Bratislave na preloženie JUDr. Lenky Praženkovej, predsedníčky Okresného súdu Pezinok na výkon funkcie sudcu na Krajský súd v Bratislave od 1. januára 2010 nasledovne: 

Hlasovanie:
Za: 17
Proti: 0
Zdržali sa: 0

Uznesenie č.  637
Súdna rada SR prekladá JUDr. Lenku Praženkovú, predsedníčku Okresného súdu Pezinok na výkon funkcie sudcu na Krajský súd v Bratislave, od 1. januára 2010.

11.	Prerokovanie vyjadrenia JUDr. Juraja Klimenta k bodu 4) zasadnutia Sudcovskej rady pri Najvyššom súde Slovenskej republiky z 23. septembra 2009 (1 Ksr 299/09)

Z dôvodu, že JUDr. Juraj Kliment oznámil listom zo 6. októbra 2009 že sa zasadnutia Súdnej rady SR nezúčastní, súdna rada o jeho vyjadrení nerokovala.

12.	Prerokovanie žiadosti predsedu Rady Justičnej akadémie Slovenskej republiky o určenie obsahovej náplne vzdelávania sudcov na rok 2010 (1 Ksr 306/09)

Členovia súdnej rady po prerokovaní materiálu navrhli ustanoviť komisiu, ktorá pripraví pracovný materiál obsahovú náplň vzdelávania sudcov. Do komisie na prípravu pracovného materiálu obsahovej náplne vzdelávania sudcov boli navrhnutí: JUDr. Ida Hanzelová, JUDr. Peter Hulla, JUDr. Jana Bajánková, JUDr. Igor Burger. Obsahová náplň bude prerokovaná na novembrovom zasadnutí. 

Hlasovanie:
Za: 17
Proti: 0
Zdržali sa: 0

Uznesenie č.  638
Súdna rada SR schvaľuje komisiu na prípravu pracovného materiálu obsahovej náplne vzdelávania sudcov: JUDr. Ida Hanzelová, JUDr. Peter Hulla, JUDr. Jana Bajánková, JUDr. Igor Burger.

13.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Tatiany Biednikovej, sudkyne Krajského súdu v Trnave na výkon funkcie sudcu na Najvyšší súd Slovenskej republiky (1 Ksr 316/09)

Členovia súdnej rady po prerokovaní materiálu hlasovali o návrhu predsedu Najvyššieho súdu Slovenskej republiky na dočasné pridelenie JUDr. Tatiany Biednikovej, sudkyne Krajského súdu v Trnave na výkon funkcie sudcu na Najvyšší súd Slovenskej republiky od 1. novembra 2009 do 30. apríla 2010 nasledovne: 

Hlasovanie:
Za: 17
Proti: 0
Zdržali sa: 0

Uznesenie č.  639
Súdna rada SR dočasne prideľuje JUDr. Tatianu Biednikovú, sudkyňu Krajského súdu v Trnave na výkon funkcie sudcu na Najvyšší súd Slovenskej republiky, od 1. novembra 2009 do 30. apríla 2010.

14.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Mariána Jarábka, sudcu Krajského súdu v Trnave na výkon funkcie sudcu na Najvyšší súd Slovenskej republiky (1 Ksr 315/09)

Členovia súdnej rady po prerokovaní materiálu hlasovali o návrhu na dočasné pridelenie JUDr. Mariána Jarábka, sudcu Krajského súdu v Trnave na výkon funkcie sudcu na Najvyšší súd Slovenskej republiky, od 1. mája 2010 do 31. októbra 2010 nasledovne: 

Hlasovanie:
Za: 17
Proti: 0
Zdržali sa: 0

Uznesenie č.  640
Súdna rada SR dočasne prideľuje JUDr. Mariána Jarábka, sudcu Krajského súdu v Trnave na výkon funkcie sudcu na Najvyšší súd Slovenskej republiky, od 1. mája 2010 do 31. októbra 2010.

15.	Prerokovanie návrhu predsedníčky Krajského súdu v Bratislave na dočasné pridelenie JUDr. Romana Bolebrucha, sudcu Okresného súdu Bratislava IV na výkon funkcie sudcu na Krajský súd v Bratislave (1 Ksr 317/09)

Členovia súdnej rady po prerokovaní materiálu hlasovali o návrhu predsedníčky Krajského súdu v Bratislave na dočasné pridelenie JUDr. Romana Bolebrucha, sudcu Okresného súdu Bratislava IV na výkon funkcie sudcu na Krajský súd v Bratislave, od 1. novembra 2009 do 30. apríla 2010 nasledovne: 

Hlasovanie:
Za: 17
Proti: 0
Zdržali sa: 0

Uznesenie č.  641
Súdna rada SR dočasne prideľuje JUDr. Romana Bolebrucha, sudcu Okresného súdu Bratislava IV na výkon funkcie sudcu na Krajský súd v Bratislave, od 1. novembra 2009 do 30. apríla 2010.

16.	Prerokovanie žiadosti podpredsedu Krajského súdu v Nitre o člena do výberovej komisie na výberové konanie na obsadenie 1 voľného miesta sudcu pre Okresný súd Levice (1 Ksr 314/09)

Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie 1 voľného miesta sudcu pre Okresný súd Levice nasledovne: 

Hlasovanie o JUDr. Danielovi Hudákovi:
Za: 17
Proti: 0
Zdržali sa: 0

Uznesenie č.  642
Súdna rada SR schvaľuje člena do výberovej komisie na výberové konanie na obsadenie 1 voľného miesta sudcu pre Okresný súd Levice, JUDr. Daniela Hudáka.

17.	Prerokovanie žiadosti podpredsedníčky vlády a ministerky spravodlivosti Slovenskej republiky o člena do výberovej komisie na výberové konanie na obsadenie funkcie predsedu Krajského súdu Krajského súdu v Nitre (1 Ksr 321/09)

Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie funkcie predsedu Krajského súdu v Nitre nasledovne: 

Hlasovanie o JUDr. Danielovi Hudákovi: 
Za: 17
Proti: 0
Zdržali sa: 0
Uznesenie č.  643
Súdna rada SR schvaľuje člena do výberovej komisie na výberové konanie na obsadenie funkcie predsedu Krajského súdu Krajského súdu v Nitre, JUDr. Daniela Hudáka.

18.	Informácia o rozhodnutí Najvyššieho súdu Slovenskej republiky ako disciplinárneho súdu, týkajúceho sa zastavenia disciplinárneho konania proti JUDr. Jane Dubovcovej, sudkyni Okresného súdu Banská Bystrica (1 Ksr 308/09)

Členovia súdnej rady po prerokovaní materiálu zobrali rozhodnutie Najvyššieho súdu Slovenskej republiky ako disciplinárneho súdu, týkajúceho sa zastavenia disciplinárneho konania proti JUDr. Jane Dubovcovej, sudkyni Okresného súdu Banská Bystrica na vedomie.

Uznesenie č.  646
Súdna rada SR berie na vedomie rozhodnutie Najvyššieho súdu Slovenskej republiky ako disciplinárneho súdu, týkajúceho sa zastavenia disciplinárneho konania proti JUDr. Jane Dubovcovej, sudkyni Okresného súdu Banská Bystrica.

19.	Informácia o podaní sudcov Okresného súdu Bratislava I, v ktorom sa vyjadrujú k údajnému ovplyvňovaniu sudcov zo strany JUDr. Gabriely Buľubašovej (1 Ksr 310/09)

Členovia súdnej rady po prerokovaní materiálu zobrali Informáciu o podaní sudcov Okresného súdu Bratislava I, v ktorom sa vyjadrujú k údajnému ovplyvňovaniu sudcov zo strany JUDr. Gabriely Buľubašovej na vedomie.

Uznesenie č.  647
Súdna rada SR berie na vedomie Informáciu o podaní sudcov Okresného súdu Bratislava I, v ktorom sa vyjadrujú k údajnému ovplyvňovaniu sudcov zo strany JUDr. Gabriely Buľubašovej.

20.	Otvorený list sudcov (1 Ksr 278/09)

Členovia súdnej rady sa oboznámili s Otvoreným listom sudcov. 

21.	Výzva skupiny sudcov z 26.9.2009 s analýzou súčasných pomerov v slovenskej justícii a prehlásenie Päť viet zaslané na vedomie (1 Ksr 322/09)

Členovia súdnej rady po prerokovaní materiálu hlasovali o navrhnutom uznesení č. 648 k Výzve skupiny sudcov z 26.9.2009 s analýzou súčasných pomerov v slovenskej justícii a prehlásenie Päť viet nasledovne: 

Hlasovanie: 
Za: 17
Proti: 0
Zdržali sa: 0

Uznesenie č.  648
Súdna rada Slovenskej republiky považuje „Výzvu“ za vťahovanie justície do politiky; jej signatármi je 5,73 % sudcovského zboru. 
Predložená výzva nie je motivovaná snahou zlepšiť situáciu v súdnictve, ale vyjadruje neuspokojené osobné ambície niektorých autorov vrátiť sa do svojich funkcií, odvrátiť hrozbu možných sankcií zo strany disciplinárnych senátov a cez politiku zvrátiť súčasné smerovanie vedúce k posilneniu právomoci Súdnej rady Slovenskej republiky.
Súdna rada SR je otvorená vecnej diskusii s ktorýmkoľvek sudcom Slovenskej republiky, vo vzťahu k otázkam smerujúcim k posilneniu sudcovskej nezávislosti.

22.	Informácia o príprave implementácie rámcového rozhodnutia o vzájomnom uznávaní probačných opatrení (1 Ksr 324/09)

Členovia súdnej rady po prerokovaní materiálu hlasovali o návrhu zástupcu do uvedenej pracovnej skupiny nasledovne: 

Hlasovanie o JUDr. Richardovi Molnárovi: 
Za: 16
Proti: 0
Zdržali sa: 1

Uznesenie č.  649
Súdna rada SR schvaľuje zástupcu do uvedenej pracovnej skupiny, JUDr. Richarda Molnára.

23.	Prerokovanie žiadosti predsedu Najvyššieho súdu Slovenskej republiky o člena do výberovej komisie na výberové konanie na obsadenie voľného miesta predsedu senátu obchodnoprávneho kolégia Najvyššieho súdu Slovenskej republiky (1 Ksr 325/09)

Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie voľného miesta predsedu senátu obchodnoprávneho kolégia Najvyššieho súdu Slovenskej republiky nasledovne: 

Hlasovanie o  JUDr. Anne Markovej:
Za: 16
Proti: 0
Zdržali sa: 1

Uznesenie č.  644
Súdna rada SR schvaľuje člena do výberovej komisie na výberové konanie na obsadenie voľného miesta predsedu senátu obchodnoprávneho kolégia Najvyššieho súdu Slovenskej republiky, JUDr. Annu Markovú.

24.	Prerokovanie žiadosti predsedu Najvyššieho súdu Slovenskej republiky o člena do výberovej komisie na výberové konanie na obsadenie voľného miesta sudcu obchodnoprávneho kolégia Najvyššieho súdu Slovenskej republiky (1 Ksr 326/09)

Členovia súdnej rady po prerokovaní materiálu hlasovali o návrhu člena do výberovej komisie na výberové konanie na obsadenie voľného miesta sudcu obchodnoprávneho kolégia Najvyššieho súdu Slovenskej republiky nasledovne: 

Hlasovanie o  JUDr. Anne Markovej:
Za: 16
Proti: 0
Zdržali sa: 1

Uznesenie č.  645
Súdna rada SR schvaľuje člena do výberovej komisie na výberové konanie na obsadenie voľného miesta sudcu obchodnoprávneho kolégia Najvyššieho súdu Slovenskej republiky, JUDr. Annu Markovú.

25.	Prerokovanie návrhu rozpočtu kapitoly Najvyšší súd SR na roky 2010-2012 (1 Ksr 323/09)

Členovia súdnej rady po prerokovaní materiálu a vypočutí Ing. Jána Hurbana, riaditeľa správy Najvyššieho súdu SR hlasovali o návrhu rozpočtu kapitoly Najvyšší súd SR na roky 2010-2012 hlasovali o návrhu uznesenia č. 650 nasledovne: 

Hlasovanie:  
Za: 17
Proti: 0
Zdržali sa: 0

Uznesenie č.  650
Súdna rada SR žiada Ústavnoprávny výbor Národnej rady SR v súvislosti s prerokovaním rozpočtu Najvyššieho súdu SR o navýšenie rozpočtových prostriedkov pre Najvyšší súd Slovenskej republiky na sumu porovnateľnú s rozpočtom Ústavného súdu Slovenskej republiky.

Zapísala:	Overil:
Jana Poláková		Doc. JUDr. Mária Bujňáková